Með því að nota lakkaðar OSB-plötur á gólfið má ná fram svipuðum áhrifum . Fyrir hóflega upphæð er útkoman heiðarlegt gólfefni sem ekki er að þykjast vera neitt annað en það er . Plöturnar eru til í mismunandi þykktum en 9 og 12 millimetra plötur eru algengastar og algengasta plötustærðin er 120 x 250 eða þar um kring . Ef gólfið er ekki alveg jafnt er betra að skera plöturnar niður í renninga í nokkrum stærðum , til dæmis í 60 og 40 cm breiddir . Parketlím er dregið á lítinn flöt í einu með tenntum spaða og renningarnir lagðir niður . Þegar plöturnar eru komnar á allt gólfið er fúgað með akrýlkítti . Gott er að nota málningarlímband til þess að fá góðar línur , ekki nema viðkomandi sé þeim mun vanari með kíttissprautuna .